Fyrstu árin var ekki í boði annað en fokdýr halogen lýsing og þótt reynt væri að verja gripi fyrir mögulegum skemmdum af völdum útfjólublás ljóss með því að nota perur með sérstökum ljóssíum , hitnuðu þessar perur gríðarlega . Hitasveiflur eru hins vegar einnig afar óæskilegar fyrir alla sýningargripi og var því mikil bylting þegar led-lýsing fór að ryðja sér til rúms . Í dag eru hitasveiflur því verulega minni en á upphafsárum safnsins , en sjálfur ljósabúnaðurinn er hins vegar orðinn úr sér genginn og óhentugur . Hluti núverandi breytinga er því ný ljósahönnun sem bæði mun gera gripunum betri skil og draga enn frekar úr hitasveiflum og öðrum óæskilegum áhrifum lýsingar . Þannig munu þessar endurbætur bæði bæta upplifun gesta stofunnar og stuðla enn frekar að vernd sýningargripa um ókomna tíð . Meðan á þessu stendur hafa gripir verið teknir niður eða selfluttir og gefst nú sérlega gott færi á að taka sel-fí í anddyri stofunnar : )